open-index/open-wikipedia-markdown huggingface dataset:
Agnåsen

**Agnåsen** er et fjell i Elverum kommune i Innlandet. Toppen ligger 646 meter over havet i Ulvådalen. Langs nordsida av fjellet ligger grenda Ørbekken, og langs vestsida renner Ulvåa.

## Referanser
Luis Manuel Otero Alcántara

**Luis Manuel Otero Alcántra** (født 1987) er en cubansk kunstner, ytringsfrihetsaktivist og politisk fange som i 2024 mottok Professor Thorolf Raftos Minnepris (Raftoprisen).

## Referanser


## Eksterne lenker
* 
*
Batocera inconspicua

***Batocera inconspicua*** er en bille som tilhører familien trebukker (Cerambycidae). Denne slekten omfatter store arter som lever i Sørøst-Asia.

## Utseende
En stor (49-63 millimeter), kraftig trebukk med kraftige antenner som oftest er litt lengre enn kroppen hos hunnen, mye lengre hos hannen. Som andre Lamiinae har de loddrett panne. Den er brun, pronotum og dekkvingene kan ha små, lyse flekker. Pronotum har en skarp pigg på siden. Beina er middels lange og kraftige.

## Levevis
De voksne billene lever i flere måneder og flyr godt, de kan dermed spre seg over forholdsvis store avstander. Larvene borer under barken på løvtrær, og kan svekke dem slik at de visner og dør.

## Utbredelse
Arten er utbredt på Salomonøyene og Ny-Guinea.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Batocerini
******** Slekten ***[[Batocera]]*** Laporte de Castelnau, 1840 - store arter fra Sørøst-Asia
********* ***Batocera inconspicua*** Neervoort van de Poll, 1890 

## Referanser


## Eksterne lenker
* 
* Bildegalleri over artene
* Worldwide Cerambycoidea Photo Gallery - Batocerini https://web.archive.org/web/20160303201404/http://www.cerambycoidea.com/specie.asp?Id=32&Tipo=T
* Katalog over Batocerini, med utbredelsesdata
Ziad Jarrah

**Ziad Samir Jarrah** (; 1975–2001) var i følge FBI en av kaprerne og pilot som fløy United Airlines Flight 93, som terroristene tiltenkte å styrtes inn i Capitol eller Det hvite hus i Washington DC. Flyet havererte utenfor Shanksville i Pennsylvania, trolig på grunn av at noen passasjerer forsøkte å overmanne kaprerne.
## Liv og virke
### I yngre år
Ziad Jarrah kom fra en velberget familie fra Mazraa i Libanon. Hans oppvekst var i bydelen Tariq al-Jadida i Beirut, og han gikk til skole der. Faren, Samir Jarrah, var sosialtjenesteinspektør for den libanesiske regjering, og moren underviste på en barneskole. Hans foreldre var nominelt sunnimuslimer, men levde en sekulær livsstil.

Da Jarrah var syv år gammel, invaderte Israel Libanon. Foreldrene hans sendte ham til en katolsk skole i Beirut kalt *La Sagesse*; i løpet av skoletiden meldte han seg frivillig til å hjelpe funksjonshemmede barn og drev til og med et anti-narkotikaprogram. Hans akademiske resultater var middelmådige, og foreldrene bestemte seg for å skaffe ham en privatlærer i matematikk, fysikk og kjemi.

Fra 1995 til 1996, mens Jarrah bodde i Jemen i følge familiens opplysninger, leide noen av samme navn en leilighet i Brooklyn i New York. Utleierne mente senere at det var den selvsamme person, etter å ha blitt forevist fotografier.
### I Tyskland
I 1996 kom han til Tyskland, og tok tyskundervisning ved Ernst-Moritz-Arndt-Universität Greifswald for å bestå språklig opptaksprøve for videre studier i landet. Han ble involvert i planleggingen av flykapring- og selvmordsstyrtingen av passasjerfly senest mens han studerte ved Hochschule für Angewandte Wissenschaften Hamburg (HAW) sent i 1990-årene.

### Trening i Afghanistan
Mot slutten 1999 bestemte Jarrah, Mohammed Atta, Marwan al-Shehhi, Said Bahaji og Ramzi bin al-Shibh (senere kjent som «Hamburg-cellen») seg for å dra til Tsjetsjenia for å kjempe mot de russiske styrker der under de gjenoppblussede kampene der. Men Khalid al-Masri og Mohamedou Ould Slahi overbeviste dem i siste minutt å i stedet reise til Afghanistan for å møte Osama bin Laden og å trene på terroristangrep.

### I USA
Jarrah tok seg inn i USA ved syv anledninger, flere enn noen av de andre 9/11-kaprerne. 

Den 25. mai 2000 søkte han om og fikk et fem års US B-1/B-2 (turist/forretnings)-visum i Berlin. Den 27. juni 2000 reiste han til USA og landet på Newark International Airport. Deretter fløy han til Florida der han påbegynte heltidsstudier ved *Flight Training Center* i Venice.

Den 11, september 2001 steg Jarrah og andre kaprere ombord *United Airlines Flight 93*, en Boeing 757-222 fra United Airlines som fløy fra Newark International Airport i Newark (New Jersey) med destinasjon San Francisco International Airport, hvorfra det skulle fortsette til Tokyo i Japan. Flyet var ett av fire fly som ble kapret under 11. september-angrepene, og det eneste som ikke nådde det mål kaprerne hadde, noe som var en direkte følge av at passasjererne ombord igangsatte et angrep mot kaprerne og forsøkte å ta tilbake flyet.

## Referanser
Apriona rixator

***Apriona rixator*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
En stor (24-49 millimeter), avlang, gulbrun trebukk. Kroppen er ganske mørk, men ofte tett kledt med gulaktig bestøvning. Pronotum har en kraftig pigg på sidene. Dekkvingene har en pigg på "skuldrene", som er rettvinklede, dekkvingene smalner jevnt av bakover. Ved roten er det en del små, blanke, svarte knøler. Antennene er kraftige, omtrent så lange som kroppen hos hunnene, noe lengre hos hannene.

## Utbredelse
Arten er utbredt i Sørøst-Asia (Filippinene, Borneo).

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Batocerini Lacordaire, 1869
******** Slekten *[[Apriona]]* Chevrolat, 1852
********* ***Apriona rixator*** (Newman, 1842)

## Kilder

* Liste over slektene

## Eksterne lenker
*
NM i taekwondo ITF 2006

**NM i taekwondo [[International Taekwon-Do Federation|ITF]] 2006** ble arrangert i Trondheim 11.–12. november.

## Medaljevinnere senior kvinner

## Medaljevinnere senior menn

## Kilder
* NM taekwondo ITF 2006
Ioesse sanguinolenta

***Ioesse sanguinolenta*** er en bille som tilhører den artsrike underfamilien Lamiinae i familien trebukker (Cerambycidae).

## Utseende
Store (gjerne 35-40 millimeter), kraftige, ensfarget brunrøde trebukker. Pronotum er rektangulært med en kraftig pigg midt på hver sidekant. Dekkvingene er parallellsidige med litt stumpvinklede "skuldre". Det innerste antenneleddet er kraftig og av samme farge som kroppen, leddene lenger ute er tynnere og mørke.

## Utbredelse
Arten er utbredt i Sørøst-Asia (Malaysia, Thailand).

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Petrognathini Blanchard, 1845
******** Slekten *[[Ioesse]]* J. Thomson, 1864
********* ***Ioesse sanguinolenta*** Thomson, 1864

## Kilder

* Katalog med utbredelsesdata 

## Eksterne lenker
*
Paramecium aurelia

**Paramecium aurelia**, eller **tøffeldyr** er en eukaryot organisme. Organismene er så små at man må ha mikroskop for å se de. De liker seg i fuktige forhold, for eksempel i en gresskoloni.

## Eksterne lenker
*
Josef Bican

**Josef Bican** (1913–2001) var en østerriksk-tsjekkisk fotballspiller som spilte spiss. Han er regnet for å være en av de beste målscorerne i fotballhistorien. Bican hadde et snitt på 2,21 mål per kamp da han spilte i Slavia Praha (1937–1948) og scoret totalt  mål i karrieren.

## Referanser


## Eksterne lenker
* 
* 
*
Presidentvalget i Moldova 2024

**Presidentvalget i Moldova 2024** ble holdt 20. oktober 2024, med andre runde 3. november 2024. Sittende president Maia Sandu og tidligere riksadvokat Alexandr Stoianoglo gikk videre til andre runde. *The Guardian* beskrev valget som mellom en provestlig kandidat (Sandu) og en kandidat influert av Russland (Stoianoglo).

Første valgomgang ble holdt samtidig med en folkeavstemning om Moldovas EU-medlemskap. Sittende president Sandu vant presidentvalget i andre runde.

## Referanser
Hesperilla ornata

**H. o. monotherm*
**H. o. ornata*

***Hesperilla ornata*** er en sommerfugl som tilhører slekten Hesperilla under familien smygere (Hesperiidae).

## Utseende
Middelsstore, kraftige, brune smygere med gule flekker på vingene med Vingespenn på omkring 40&nbsp;mm.

## Levevis
Larvene lever på planter i halvgrasfamilien, særlig slekten *Gahnia* men også på starr (*[[Carex]]*) som innbefatter
*[[Carex brunnea]]*, *[[Carex longebrachiata]]*, *[[Gahnia aspera]]*, *[[Gahnia clarkei]]*, *[[Gahnia erythrocarpa]]*, *[[Gahnia grandis]]*, *[[Gahnia melanocarpa]]*, *[[Gahnia radula]]* og *[[Gahnia sieberiana]]*.

## Utbredelse
Den er utbredt langs den ikke-tropiske østkysten av Australia og i de tilstøtende fjellkjedene.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien smygere, Hesperiidae
************** Trapezitinae Waterhouse & Lyell, 1914- Australia
*************** Slekten *[[Hesperilla]]* Hewitson, 1868 
**************** *[[Hesperilla ornata]]* Leach, 1814
**************** synonymer: *Hesperia ornata* Leach, 1814*Telesto monotherm* Lower, 1907*Hesperilla monotherma* Lower, 1908 (emend.)
***************** underarter:  *Hesperilla ornata monotherm*  (Lower, 1907)  (Queensland)
***************** *Hesperilla ornata ornata*  (Leach, 1814)  (New South Wales, Queensland, Victoria)

## Referanser


## Kilder
* Brower, A.V.Z. og Warren, A. (2007) Trapezitinae på *Tree of life* http://tolweb.org/Trapezitinae
* Oversikt over artene
## Eksterne lenker
*
En herre efter midnatt

***En herre efter midnatt*** (originaltittel: *It's Love I'm After*) er en amerikansk komedie fra 1937 regissert av Archie Mayo med Leslie Howard, Bette Davis, og Olivia de Havilland i hovedrollene. Dreieboken er skrevet av Casey Robinson etter et forelegget "Gentlemen After Midnight" av Maurice Hanline.

## Skuespillere
* Leslie Howard - Basil Underwood
* Bette Davis - Joyce Arden
* Olivia de Havilland - Marcia West
* Patric Knowles - Henry Grant Jr.
* Eric Blore - Digges
* George Barbier - William West
* Bonita Granville - Gracie Kane
* Spring Byington - Aunt Ella Paisley
* Georgia Caine - Mrs. Kane (as Georgia Craine)
* Veda Ann Borg - Elsie
* E. E. Clive - First Butler
* Valerie Bergere - Joyce's Maid
* Sarah Edwards - Mrs. Hinkle
* Thomas Pogue - Mr. Hinkle
* Grace Field - Mrs. Babson
* Harvey Clark - Mr. Babson
* Edmund Mortimer - Mr. Kaneh

## Referanser


## Eksterne lenker
*
On the Stroke of Three

***On the Stroke of Three*** er en amerikansk stumfilm fra 1924 regissert av F. Harmon Weight.

## Skuespillere
* Kenneth Harlan som Judson Forrest
* Madge Bellamy som Mary Jordan
* Mary Carr som 'Ma' Forrest
* John Miljan som Henry Mogridge
* Robert Dudley som Jasper Saddler
* Leonore Matre som Lillian Haskins
* Edwards Davis som Lafayette Jordan
* Eddie Phillips som Austin Dudley
* Dorothy Dahm som Emily Jordan

## Referanser


## Eksterne lenker
*
Yishai Schlissel

**Yishai Schlissel** (også skrevet **Shlisel**; ; født 1975) er en israeler som er straffedømt for mord og mordforsøk.

## Bakgrunn
Yishai Schilssel var en deldste av ti barn. Hans besteforeldre var holocaustoverlevende. Etter å ha giftet seg, studerte han i en kollel i Jerusalem. De rikk fire barn. Han  bosatte seg i Modi’in Illit, en israelsk bosetning for ultraortodokse jøder på Vestbredden.
## Knivstikkinger i 2005, og i 2015
I 2005 knivstakk han deltakere på gay pride-paraden i Jerusalem. For det fikk han en dom på ti år, som han sonet i Maasiyahu-fengselet i Ramla. I 2008 ble han innlagt på sykehus i halvannen måned på grunn av psykiske problemer og diagnostisert med en paranoid psykiatrisk tilstand.

Kort etter at han i juni 2015 ble løslatt fra fengsel etter endt soning, gikk han løs på deltakere av pride-paraden i Jerusalem i slutten av juli 2015. Han knivstakk den 16-årige Shira Banki som døde av sine skader, og såret fem andre. 

Israels fengselsvesen fikk han evaluert psykiatrisk og han ble funnet skikket til å kunne straffes på vanlig vis. Han ble igjen stilt for retten, med rettssak i 2016. Han ble denne gang dømt til livsvarig fengsel. Denne gang ble soningen lagt til Ayalon-fengselet, også det i Ramle. I august 2016 rev Schlissel opp bilder av en annen innsattes døtre på grunn av at de var «usømmelig kledd», og ble deretter slått av den innsatte inntil vakter skilte dem ad. Schlissel ble innlagt på sykehus som følge av julingen han pådro seg, og ble midlertidig plassert på glattcelle som et disiplinærtiltak. Etter at fengselsmyndighetene foretok en evaluering, ble det besluttet å skille ham fra andre innsatte på grunn av hans lettantennelige temperament, og han fikk sin egen celle i et beskyttet område av fengselet. En måned senere ble Schlissel igjen angrepet og måtte legges inn på sykehus etter at en krangel mellom ham og to domfelte gangstere i fengselsgården eskalerte til at gangsterne slo ham inntil vaktene grep inn.

## Referanser
Ami Popper

**Ami Popper** (hebraisk: עמי פופר; født 1969) er en israelsk kahanist (Meir Kahane-tilhenger) og dømt drapsmann.
## Biografi
### Drapene
Ami Popper ble innkalt til vanlig israelsk militærtjeneste. Etter sigende ble han straffet for upassende bruk av våpen under sin militærtjeneste, hvor han hadde forsøkt å begå selvmord, noe han ble fengslet for. Deretter ble han dimittert. Popper, n¨en æreløst dimittert soldat fra den israelske hær, tok på seg militæruniform stjålet fra sin bror som var i aktiv tjeneste. Bevæpnet likeledes med brorens Galil automatgevær og en masse ammunisjon gikk han den 20. mai 1990 avsted og ba flere palestinaarabere som ventet på en buss utenfor Rishon LeZion om å stille opp for en sjekk av identikasjonspapirene deres. Etter at de stilte opp etter anvisning i tre rekker og knelte ned, åpnet han ild og myrdet syv av dem og såret flere av de øvrige.

Handlingen utløste palestinske opptøyer der israelske sikkerhetsstyrker skjøt ytterligere syv arabere og såret ytterligere 700. Opptøyene bredte seg, og enda flere ble drept. Israel Radio rapporterte at Popper hevdet at han var opprørt på grunn kjerlighetssorg. Senere fortalte han politiet at han var blitt voldtatt av en araber som 13-åring og at han hadde begått disse handlingene av skam og hevnlyst.

### Straff og soning
Popper ble siktet og dømt for syv tilfeller av drap i mars 1991. Mens han satt i fengsel, ble han religiøs og giftet seg i juni 1993 med en kanadisk kvinne som kom fra en familie av Kach-tilhengere. De fikk tre barn sammen.

I februar 1999 ble den sju ganger livstidsstraffen omgjort til 40 års fengsel. Han satt i Maasiyahu-fengselet, senere i Ayalon-fengselet.

Høyreorienterte og ortodokse politikere i Israel krevde ham løslatt i bytte mot løslatelse av palestinere som hadde begått voldshandlinger mot israelere, men uten å vinne gehør for det. Reduksjonen fra livstid til 40 år var imidlertid påvirket av deres påtrykk.

Allerede i 2007 fikk Popper muligheten til permisjoner fra fengselet midlertidig under et mildere fengselsregime. 

Den 17. januar 2007 var Popper involvert i en bilulykke som han forårsaket ved å kjøre over heltrukket linje. Hans kone og en av hans sønner omkom. Popper ble lettere skadet. Israelsk politi rapporterte at førerkortet hans allerede var utløpt i 1999.

Han giftet seg igjen i desember 2008. Dette ekteskapet holdt ikke.

Under permisjon giftet han seg en tredje gang i 2013, i en liten seremoni i Jerusalem. Poppers familie har vært mottaker av økonomisk støtte fra den israelske organisasjonen Honenu, og indirekte fra skattefradragsberettigede amerikanske donasjoner, ifølge journalist Uri Blau.

## Referanser


## Eksterne lenker
*Middle East Israeli killers' sentences reduced 4. februar 1999, BBC
Elassoptes

***Elassoptes*** er en slekt av biller i familien snutebiller (Curculionidae). De lever i død ved. 

## Utseende
En liten (ca. 3 millimeter), avlang, sylindrisk, blank, rødbrun snutebille. Hodet er omtrent kjegleformet, fasettøynene ganske små. Kroppen er jevnt og middels grovt punktert, uten påfallende hår. Pronotum er litt rundet, dekkvingene jevnbrede.

## Levevis
Arten er knyttet til drivved på sandete havstrender.

## Utbredelse
Arten er utbredt i det vestlige Nord-Amerika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **[[vedsnutebiller]], [[Cossoninae]]** Schönherr, 1825
******* Stammen Rhyncolini Gistel, 1848 
******** Slekten ***Elassoptes*** Horn, 1873
********* *[[Elassoptes marinus]]* Horn, 1873

## Referanser




## Eksterne lenker
* bugguide.net - bildedatabase over nordamerikanske insekter
*
Eutornopsis

***Eutornopsis*** er en slekt av biller i familien snutebiller (Curculionidae). De lever i død ved.

## Utseende
En liten (4-5 millimeter), lang og smal, sylindrisk, brunsvart snutebille, kroppen uten påfallende hår. Snuten er kort og bred, fasettøynene små. Pronotum er avrundet trapesformet, tett og ganske kraftig punktert. Dekkvingene er jevnbrede med kraftige punktrader.

## Levevis
Billene lever i død ved av ulike treslag. Noen arter kan også forekomme i bygningstømmer, men dette er da infisert av sopp. 

## Utbredelse
Arten lever på New Zealand (Kermadecøyene).

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **[[vedsnutebiller]], Cossoninae** Schönherr, 1825
******* Stammen **[[Proecini]]** Voss, 1956
******** Slekten ***Eutornopsis*** Broun, 1910 - én art
********* *[[Eutornopsis piceus]]* Broun, 1910

## Referanser




## Eksterne lenker

*
Microcossonus

***Microcossonus*** er en slekt av biller i familien snutebiller (Curculionidae). De lever i død ved.

## Utseende
Små, slanke, sylindriske, mørke snutebiller. 

## Levevis
Billene lever i død ved av ulike treslag. 

## Utbredelse
Slekten lever i Ny-Guinea og Australia.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **[[vedsnutebiller]], Cossoninae** Schönherr, 1825
******* Stammen **[[Pentarthrini]]** Lacordaire, 1866
******** Slekten ***Microcossonus*** Wollaston, 1873 
********* *[[Microcossonus ovaticeps]]* Marshall, 1957
********* *[[Microcossonus pandanus]]* Lea, 1896 - Australia
********* *[[Microcossonus wallacei]]* Wollaston, 1873 - Ny-Guinea

## Referanser




## Eksterne lenker

*
Ynet

**Ynet** (skrives med små bokstaver, **ynet**) er en av de større israelske nyhets-nettsteder, og er tilknyttet avisen *[[Yedioth Ahronot]]*. Det meste av stoffet er egenprodusert, av og for nettsidenm av dens uavhengige stab. Ynet ble lansert i juni 2000 på hebraisk; i 2004 tilkom frns engelske tjeneste. I tillegg er Ynet vert for mediegruppen Yedioth Aharanots magasiner: Laisha (som også står for Ynets motestoff), Pnai Plus, Blazer, GO magazine, og Mentha. 
## Referanser
Pseudopentarthrum

***Pseudopentarthrum*** er en slekt av biller i familien snutebiller (Curculionidae). De lever i død ved.

## Utseende
Små (ca. 3 millimeter), avlange, sylindriske, mørkbrunlige snutebiller. Snuten er bred og omtrent så lang som resten av hodet. Antennene er knebøyde, forholdsvis korte, men en en-leddet klubbe. Pronotum er tønneformet, omtrent så bredt som langt, grovt og tett punktert. Dekkvingene er avlange, kraftig punkterte. Beina er korte og kraftige, leggene på alle beinpar med kraftige, krumme pigger i spissen.

## Levevis

## Utbredelse
Slekten er utbredt i Nord- og Mellom-Amerika og Karibia.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **[[vedsnutebiller]], [[Cossoninae]]** Schönherr, 1825
******* Stammen **[[Onycholipini]]** Wollaston, 1873
******** Slekten ***Pseudopentharthrum***  Wollaston, 1873
### Liste over artene

* *[[Pseudopentarthrum angustulum]]* Champion & G.C., 1909
* *[[Pseudopentarthrum brevirostre]]* Champion & G.C., 1909
* *[[Pseudopentarthrum caudatum]]* Champion, 1910
* *[[Pseudopentarthrum ferruginipes]]* Hustache, 1932
* *[[Pseudopentarthrum fraternum]]* Blatchley, 1928
* *[[Pseudopentarthrum importatum]]* Hustache & A., 1932
* *[[Pseudopentarthrum importatus]]* Hustache, 1932
* *[[Pseudopentarthrum intermedium]]* Hustache, A., 1932
* *[[Pseudopentarthrum intermedius]]* Hustache, 1932
* *[[Pseudopentarthrum lineifrons]]* Champion & G.C., 1909
* *[[Pseudopentarthrum mexicanum]]* Champion & G.C., 1909
* *[[Pseudopentarthrum parvicollis]]* (Casey, 1892)
* *[[Pseudopentarthrum phloeophagoides]]* Wollaston & T.V., 1873
* *[[Pseudopentarthrum planifrons]]* Champion & G.C., 1909
* *[[Pseudopentarthrum robustum]]* Casey, 1892
* *[[Pseudopentarthrum rubustum]]* Casey
* *[[Pseudopentarthrum simplex]]* Casey, 1892
* *[[Pseudopentarthrum stenoderes]]* Kuschel, 1959

## Referanser




## Eksterne lenker

*
Macrorhyncolus

***Macrorhyncolus*** er en slekt av biller i familien snutebiller (Curculionidae). De lever i død ved. De ligner på barkbiller (Scolytinae), som også er deres nærmeste slektninger.

## Utseende
Små (gjerne 2 – 3&nbsp;mm), sylindriske, slanke biller, brunlige eller svarte, blanke uten påfallende hår eller skjell, fint punkterte. **Hodet** er forholdsvis stort og bredt, snuten ganske kort til middels lang. Antennene er knebøyde og forholdsvis korte. **Brystskjoldet** (pronotum) er omtrent så langt som bredt, og så bredt som dekkvingene. Sidene er avrundede, og oversiden er dekket av grove, men grunne punktgroper. **Dekkvingene** er avlange og parallellsidige med markerte punktrekker. **Beina** er ganske korte og kraftige, en tilpasning til å bevege seg i ganger i treet. Vedsnutebillene ligner på barkbiller, men skiller seg fra disse på at de har mer markert snute. De er også typisk noe slankere enn barkbillene.

## Levevis
Billene lever i drivved på havstrender.

## Utbredelse
Slekten forekommer i Japan og på New Zealand.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **[[vedsnutebiller]], [[Cossoninae]]** Schönherr, 1825
******* Stammen **[[Dryotribini]]** LeConte, 1876
******** Slekten ***Macrorhyncolus*** Wollaston, 1873
********* *[[Macrorhyncolus crassitarsis]]* Wollaston, T.V., 1873
********* *[[Macrorhyncolus crassiusculus]]* Wollaston, T.V., 1873
********* *[[Macrorhyncolus littoralis]]* Broun (1880)
********* *[[Macrorhyncolus protractus]]* Horn, G.H., 1873
********* *[[Macrorhyncolus sulcirostris]]* Voss, 1957

## Referanser




## Eksterne lenker

*
Exonotus

***Exonotus*** er en slekt av biller, som tilhører undergruppen vedsnutebiller i den artsrike familien snutebiller (Curculionidae).

## Utseende
Små, sylindriske, slanke, blanke, mørkbrune snutebiller. Snuten er nokså lang, de knebøyde antennene er festet litt utenfor midten. Pronotum er ovalt, tett og kraftig punktert. Dekkvingene er jevnbrede med markerte punktrader.

## Levevis

## Utbredelse
Slekten er utbredt i Sørøst-Asia.

## Systematisk inndeling

* Ordenen Biller, Coleoptera
** Underordenen Polyphaga
*** Gruppen Cucujiformia
**** Overfamilien Snutebiller, Curculionoidea
***** Familien Snutebiller, Curculionidae
****** Underfamilien Vedsnutebiller, Cossoninae
******* Stammen Cossonini
******** Slekten ***Exonotus*** Wollaston, 1873
********* *[[Exonotus basalis]]* T.V.Wollaston, 1873
********* *[[Exonotus drescheri]]* Rheinheimer, 2002

## Referanser


## Eksterne lenker
* 
*
Acamptella

***Acamptella*** er en gruppe av biller i familien snutebiller (Curculionidae). De lever i død ved.

## Utseende
Små, sylindriske, matt brunlige snutebiller. Kroppen er gjerne kledt med litt oppstående skjell og virker noe "rufsete".

## Levevis
Billene lever i død ved av ulike treslag. Noen arter kan også forekomme i bygningstømmer, men dette er da infisert av sopp. 

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **[[vedsnutebiller]], [[Cossoninae]]** Schönherr, 1825
******* Stammen **[[Acamptini]]** LeConte, 1876
******** Slekten ***Acamptella*** Zherikhin, 1987 - 3 arter
********* *[[Acamptella bicolor]]* Zherikhin, 1987
********* *[[Acamptella mustangensis]]* Zherikhin, 1987
********* *[[Acamptella rhododendri]]* Zherikhin, 1987

## Referanser




## Eksterne lenker

*
Stromborhinus

***Stromborhinus*** er en slekt av snutebiller (Curculionidae) som lever på busker og trær. 

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **[[tresnutebiller]], [[Cryptorhynchinae]]** Schönherr, 1825
******* Stammen **[[Aedemonini]]** Faust, 1898
******** Slekten ***Stromborhinus*** Faust, 1895
********* *[[Stromborhinus bimucronatus]]* Faust, 1895
********* *[[Stromborhinus caudatus]]* Hustache, 1923
********* *[[Stromborhinus crassipes]]* Hustache, 1934
********* *[[Stromborhinus sellatus]]* Faust, 1898

## Referanser




## Eksterne lenker

*
Hesperilla chrysotricha

**H. c. chrysotricha*
**H. c. cyclospila*

***Hesperilla chrysotricha*** er en sommerfugl som tilhører slekten Hesperilla under familien smygere (Hesperiidae).

## Utseende
Middelsstore, kraftige, brune smygere med gule flekker på vingene med Vingespenn på omkring 35&nbsp;mm for hannene. Hunnene er litt større. 

## Levevis
Larvene lever på forskjellige planter som innbefatter *[[Gahnia decomposita]]*, *[[Gahnia deusta]]*, *[[Gahnia filum]]*, *[[Gahnia microstachya]]*, *[[Gahnia radula]]*, *[[Gahnia sieberiana]]* og *[[Gahnia trifida]]*.

## Utbredelse
Den er utbredt i Victoria, Tasmania, Sør-Australia og Vest-Australia. 

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien smygere, Hesperiidae
************** Trapezitinae Waterhouse & Lyell, 1914- Australia
*************** Slekten *[[Hesperilla]]* Hewitson, 1868 
**************** *[[Hesperilla chrysotricha]]* Meyrick & Lower, 1902
**************** synonymer:*Hesperilla chrysotricha leucospila* Waterhouse, 1927 *Hesperilla chrysotricha plebeia* Waterhouse, 1927 *Hesperilla chrysotricha leucosia* Waterhouse, 1938 *Hesperilla chrysotricha lunawanna* Couchman, 1949 *Hesperilla chrysotricha naua* Couchman, 1949
******************Hesperilla chrysotricha chrysotricha* (Vest-Australia)
******************Hesperilla chrysotricha cyclospila* (Sør-Australia, Tasmania, Victoria)

## Kilder
* Brower, A.V.Z. og Warren, A. (2007) Trapezitinae på *Tree of life* http://tolweb.org/Trapezitinae
* Oversikt over artene
## Eksterne lenker
*
Fremtidsstudier

**Fremtidsstudier** eller **futurologi** er et systematisk utforskende av fremtiden. Fremtidsstudier sikter til å øke forståelsen for fremtiden i et medium- til langtidsperspektiv, ofte ved å utvikle forskjellige alternative fremtidsscenarier. Det kan handle om samfunnets framtid, om den fysiske verdenen, forandringsmekanismer, eller forandringsdrivere. Fremtidsstudier er en tverrvitenskapelig systembasert måte for å komme til og analysere forandringsmønster i fortiden, identifisere trender og viktige samtidspørsmål, samt ekstrapolere mulige alternative scenario for å hjelpe mennesker og organisasjoner å skape sin fremtid på måten de ønsker. Gjennom kunnskapen fremtidsstudier genererer er det mulig å både påvirke utviklingen og å skape bærekraftige strategier for å møte fremtidens utfordringer.

## Termer
Faglig har fremtidsstudier ingen gitt plass i det akademiske samfunnet, men kan sies ligge nær samfunnsgeografi/kulturgeografi. Disiplinen kan gjenfinnes under forskjellige titler avhengig av kulturelt sammenheng. De inkluderer fremtidsstudier (Norge), future studies, foresight, futurisme, futurology, "Futures Studies" og Strategic Foresight (engelskspråklige land), prospective (franskspråklige land), og prospectiva (spanskspråklige land). Engelskspråklige utøvere i disiplinen kaller seg av og til for futurologists, futurists eller foresight practitioners. Norge motsvarigheter er fremtidsforsker, fremtidsutvikler, fremtidsanalytiker eller futurist.

## Metoder

* Brainstorming
* Delphimetoden
* Morfologisk analyse
* Trendanalyser
* Trendevalueringer
* Fremtidsbilder
* Usikkerhetsradarer
* Scenarier 

## Kjente futurologer

* Daniel Bell
* Gerald Celente
* Bertrand de Jouvenel
* Herman Kahn
* Thomas Robert Malthus
* Alvin Toffler
* Jacque Fresco

## Se også

* Kybernetikk
* Drakes ligning
* Økologi
* Kaosteori
* Omverdenanalyse
* Scenario
* Sosiologi
* Transhumanisme

## Referanser


## Kilder

* Framtider (2001). "Tema: Är det möjligt att forska om framtiden?". Institutet för framtidsstudier, nr 4, 2001.
* Thue, Lars (2003). ”Historie som framtidsforskning?”. Historia – en väg till framtiden? : perspektiv på det förflutnas roll i framtidsstudier. Sid. 21-31.
* Toffler, Alvin (1970). "Future Shock". London: Bodley Head.

## Eksterne linker

* inFuture
* Copenhagen Institute for Futures Studies
* Instituttet for framtidsstudier
* Futures Studies using Morphological Analysis. For UN University Millennium Project. 
* Finland Futures Research Centre
Papás por conveniencia

***Papás por conveniencia*** er en meksikansk TV-serie produsert og sendt av Televisa i 2024.

## Handling
Tino Guevara går gjennom vanskelige tider, sliter med arbeidsledighet, økende gjeld og fulltidsansvaret for å ta vare på sin mor og to barn. Han møter Guzmán Muriel, den nå suksessrike lederen av Aidé Mosqueda, eier av et stort online salgsselskap, begge tidligere klassekamerater til Tino på videregående skole. Tino blir invitert til et skolealumnitreff, og for å unngå å føle seg overskygget av prestasjonene til sine tidligere klassekamerater, overbeviser han dem om at han oppfyller alle kriteriene for en vellykket voksen.

Den største overraskelsen kommer imidlertid når Aidé, den tidligere sjenerte nerden som ble utsatt for mobbing, avslører at Tino er faren til hennes opprørske tenåring-tvillinger, resultatet av natten de tilbrakte sammen etter skoleballet. Til tross for sin vantro, ser Tino dette som en mulighet til å fikse sine økonomiske problemer hjemme og tar på seg et nytt farsansvar ved å jobbe i Aidés firma. Når Tino og familien flytter inn hos Aidé i et forsøk på å integrere seg i deres nye liv, blir hjemmet en kampplass ettersom barna hans har problemer med å tilpasse seg, og for å gjøre vondt verre begynner det å utvikle seg en brennende romanse mellom Tino og Aidé, som kl. først gikk med på å fungere som medforeldre.

Takket være den samme skolegjenforeningen ender også venner som deler en fortid med Tino og Aidé opp med å jobbe i firmaet deres. De er: Clara Luz, en talentfull musiker som jobber som sikkerhetsvakt på konserter, Rudolf: en tidligere barnestjerne som nå synger sin eneste hit i en bar; og Chano og Lichita, ekskjærester som ble gravide på videregående og nå har tre barn; Til tross for deres daglige kamper ønsker de å nå målene som ble satt på høykant da de fikk sitt første barn.

## Roller

## Referanser


## Eksterne lenker
* 
*
Matthew Zhen Zuebin

**Matthew Zhen Xuebin** (født 10. mai 1970 i Changzhi i Shanxi i Folkerepublikken Kina) er katolsk koadjutorbiskop av Beijing.
## Liv og virke
### Bakgrunn
Fra 1988 til 1993 gjennomførte han sine prestestudier ved det filosofisk-teologiske seminar i Beijing; fra 1993 til 1997 fortsatte han studiene ved St. John's University i Minnesota i USA, hvor han tok to grader, i teologi og liturgi, med fokus på Det andre Vatikankonsils ekklesiologi.

### Prest
Den 25. juni 1998 ble han presteviet som  inkardinert i bispedømmet Beijing. Fra 1998 til 2007 innehadde han stillingen som viserektor ved presteseminaret i Beijing. Han utførte senere tjeneste i noen menigheter i byen. Fra 2007 var han bispedømmets kansellist.
### Koadjutorbiskop av Beijing
Den  25. oktober 2024 ble han bispeviet, etter at pave Frans hadde approbert hans kandidatur innenfor rammen av den foreløpige avtalen mellom Den hellige stol og Folkerepublikken Kina. Hans bispeordinasjon fant sted i Xishiku-katedralen i Beijing ved byens biskop, Joseph Li Shan; medkonsekrerende var biskopene Peter Ding Lingbin av Changzhi, Joseph Guo Jincai av Chengde, John Baptist Li Suguang av Nanchang, og Anthony Yao Shun av Jining.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Kardinal Antonio Riberi (1897-1967) *1934
* Kardinal Ignatius Pi Shushi (1897-1978) *1949
* Biskop Joseph Zong Huaide (1917-1997) *1958
* Biskop Thomas Zhao Fengwu (1920-2005) *1993
* Biskop John Fang Xingyao (1953-) *1997
* Biskop Joseph Li Shan  (1965-) *2007
* Biskop *Matthew Zhen Zuebin* (1970-) *2024

## Referanser
Bitcoin Cash

**Bitcoin Cash (BCH)** er en kryptovaluta og en forgrening av Bitcoin, skapt i 2017 for å forbedre skalerbarheten og transaksjonshastigheten til det originale Bitcoin-nettverket. Bitcoin Cash oppsto etter en «hard fork» i Bitcoin-blokkjeden som førte til at den delte seg, noe som skapte et nytt nettverk og en egen valuta. Hovedforskjellen mellom Bitcoin og Bitcoin Cash ligger i blokkstørrelsen; Bitcoin Cash har større blokker, som muliggjør flere transaksjoner per blokk og dermed lavere transaksjonskostnader. Bitcoin Cash kan brukes gjennom flere kryptolommebøker og er tilgjenglig på flere kryptobørser verden over.

## Referanser


## Eksterne lenker
* 
*
Ferrari F80

**Ferrari F80** (lansert 2024) er en toseter hybridbil fra italienske Ferrari,  etterfølger til LaFerrari, en superbil som ble laget 2013–15.

F80 har en 3-liter V6 bensinmotor (F163C) som driver bakhjulene. Dette er samme motor som i Ferrari 296 GTB, men med langt flere hestekrefter (900 hk). I tillegg har den elektriske hjelpemotorer som driver fremhjulene, produsert av Ferrari selv, samt elektrisk turbo, slik at total motoreffekt er opp mot 1200 hk. I likhet med Ferrari Purosangue har den det kanadisk-utviklede uavhengige og datastyrte opphenget *Multimagic*. F80 er noe tyngre enn LaFerrari, men har en asymmetrisk plassert stol og vektfordeling på 42 foran og 58 bak, slik at den bruker litt over to sekunder fra 0 til 100 kilometer i timen. 

Ved lanseringen i oktober 2024 var alle 799 solgt. Prisen som Ole Ertvaag betalte for F80 var mellom 45 og 50 millioner norske kroner. 
## Referanser
Veronica Somare

**Veronica Somare** (født **Kaiap**; født 1946), kjent som **Lady Somare**, er en tidligere førstedame fra Papua Ny-Guinea. Mannen hennes, sir Michael Somare, var landets første statsminister og er kjent som «nasjonens far». Veronica Somare har blitt hedret for sin egen rolle i etableringen av Papua Ny-Guinea og sin posisjon som landets førstedame.

## Biografi
Somare ble født Veronica Kaiap i 1946, som medlem av Mindamot-linjen. Somares far var Mathew Kaiap og hun er en av elleve søsken.

I 1965, da hun var 19 år gammel, giftet hun seg med Michael Somare. Paret hadde møttes det året i Wewak, og Michael ble umiddelbart betatt av Veronica, og fridde raskt til henne på «landsbyens vis.» Paret hadde fem barn sammen: Betha, Sana, Arthur, Michael og Dulciana. Paret forble gift frem til Michaels død i 2021.

Veronica Somare ble førstedame i Papua Ny-Guinea i 1975, da mannen hennes ble landets første statsminister. Etter å ha avsluttet sin periode i 1980, fortsatte han med å tjene to påfølgende perioder fra 1982 til 1985 og fra 2002 til 2011. Veronica tok vare på barna deres mens hun støttet ektemannens ambisiøse politiske karriere. I 2005 fortalte hun en intervjuer: «Jeg måtte forklare barna at «Papa ino blong yupela tasol. Em papa blong kantri tu» (Din far er ikke din alene. Han er også nasjonens far).»

Senere la Michael Somare vekt på Veronicas rolle i hans politiske suksess: «Hun var en ung kvinne som forandret livet mitt slik at jeg kunne ha troverdigheten hjemme og profesjonelt.» Etter den tidligere statsministerens død, beskrev statsminister James Marape Veronica som «stødige hender som stabiliserte vår avdøde storsjef.»

I 2008 ble Somare tildelt Logohu-ordenen for hennes bidrag til Papua Ny-Guinea.

Mens hovedfokuset til Somare har vært å støtte familien gjennom ektemannens prominente karriere, er hun også dypt interessert i dyrking av orkideer. I 1981 ble orkidéen kjent som Sepik Blue, formelt kalt *dendrobium Veronica Somare*. Hun har også vært involvert i ulike filantropiske og utviklingsarbeid, deriblant landets mikrofinansbank for kvinner.

## Referanser
Mocha (øy)

**Mocha** (spansk: *Isla Mocha*) er en øy vest i Provincia de Arauco i Chile. Ved øya ligger en rekke historiske skipsvrak. I mapuche-mytologien reiser sjelene til døde mennesker vestover til denne øya. Farvannet rundt øya er et populært sted for sportsfiske.

*Mocha naturreservat* utgjør om lag 45 % av arealet. Reservatet karakteriseres av variert vegetasjon og unikt dyreliv.

## Historie
Mapuche-folket bodde på øya lenge før den ble oppdaget av spanjolene. Øya ble tidlig besøkt av engelske og nederlandske pirater. Francis Drake anløp øya på sin verdensomseiling i 1578. Han ble angrepet og skadet av de innfødte. Senere kom nederlandske sjømenn. Mapuche-folket bodde på øya til rundt 1687.

Først i 1850 begynte bosettingen til chilenerne, som stort sett levde av fiske.

Forfatteren Herman Melville ble inspirert til å skrive sin roman *[[Moby Dick]]* i 1851 av den hvite spermhvalen *Mocha Dick*. Fra 1810 og utover angrep denne hvalen gjentatte ganger hvalfangstskipene utenfor Mocha til den ble drept i 1839. Ifølge Jeremiah N. Reynolds ble Mocha Dick sagt å være over 20 m lang. Hvalfangerne fant tjue harpuner i kroppen hans, fra jaktene han hadde overlevd gjennom flere tiår.

## Bilder

Carahue sector costero lafquenche.JPG|Mocha sett fra fastlandet
Van spilberger in mocha 1616.jpg|Mocha i 1619
IslaMocha.svg|Isla Mocha


## Referanser


## Eksterne lenker
*
Svertekampanje

**Svertekampanje** er systematiske forsøk på å skade andres omdømme eller underminere standpunkter eller oppfatninger man ønsker å bekjempe. Dette kan gjøres gjennom baksnakking, spredning av rykter, eller generell negativ omtale. Målet er ofte å svekke en konkurrent eller motstander, enten det er i en organisasjon, familie, eller vennekrets.

For eksempel, i en arbeidsplasskonflikt kan en person spre falske rykter om en kollega for å få dem til å fremstå som upålitelige eller inkompetente. I politikken kan en svertekampanje brukes for å diskreditere en motstander ved å spre negative historier eller insinuasjoner om deres karakter eller handlinger. Å hevde at man selv er utsatt for en svertekampanje kan også benyttes som et middel for å desavuere en annen part.

## Referanser
Flygbasjägare

**Flygbasjägare** er et tjenestefelt i Svenska flygvapnet og er en jegertjeneste. Flygbasjägar-patruljene virker i alle miljøer over hele landet. De arbeider selvstendig i lange perioder og øver store ytor på lange avstander fra egne avdelinger eller egen ledelse.

## Historikk
Flygbasjägarnas viktigste oppgave på 1980- og 1990-tallet var å forhindre fienden å ta seg frem til forsvarets flybaser og ødelegge viktig materiell eller eliminere nøkkelpersonell. Avdelingen patruljerte 10–20&nbsp;km utenfor flybasen (Bas 90) med hund for å tidlig lokalisere og slå ut fienden. Flygbasjägarna inngikk i en basbataljon (Basbat 85) organisert i 1-2 flygbasjägarplutoner og plutonen bestod i sin tur av fire jegergrupper (8 soldater pr. gruppe) samt en stabsgruppe. Frem til 1994 var utdannelsen 7,5 måneder, deretter ble utdannelsen forlenget til 11,5 måneder. I begynnelsen av 2000-tallet overgikk flygbasjägarnas oppgaver mer til spaning. Dette var en utvikling av den gamle stridsteknikken med stridsspaning. Avdelingen gikk fra åttemannsgrupper og ble istedet fem soldater i patruljer. På andre halvdelen av 1990-tallet overgikk oppgavene mer til å lokalisere nødstedte personer. Behovet av kvalifiserte unnsetningsressurser i forsvaret ble mer aktuelt på 2000-tallet og unnsetning er idag en av flygbasjägarnas fremste oppgaver.

Flygbasjägarskolan hadde ansvar for all flygbasjägarutdannelse og utvikling av flygbasjägartjenesten - men skolen ble lagt ned 31. desember 2010 og istedet ble det etablert et flygbasjägarkompani som er en del av Blekinge flygflottilj.

## Referanser
Hesperilla sexguttata

***Hesperilla sexguttata*** er en sommerfugl som tilhører slekten Hesperilla under familien smygere (Hesperiidae).

## Utseende
Middelsstore, kraftige, brune smygere med gule flekker på vingene med Vingespenn på omkring 25&nbsp;mm. 

## Levevis
Larvene lever på forskjellige planter som innbefatter *[[Cyperus decompositus]]*, *[[Cyperus javanicus]]* og *[[Cyperus microcephalus]]*.

## Utbredelse
Den er utbredt i Nordterritoriet, Queensland og Vest-Australia. 

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien smygere, Hesperiidae
************** Trapezitinae Waterhouse & Lyell, 1914- Australia
*************** Slekten *[[Hesperilla]]* Hewitson, 1868 
**************** *[[Hesperilla sexguttata]]* Herrich-Schäffer, 1869
**************** synonymer:*Toxidia sexguttata sela* Waterhouse, 1932

## Kilder
* Brower, A.V.Z. og Warren, A. (2007) Trapezitinae på *Tree of life* http://tolweb.org/Trapezitinae
* Oversikt over artene
## Eksterne lenker
*
Panguna-gruven

**Panguna-gruven** er en stor kobbergruve som ligger på Bougainville i Papua Ny-Guinea. Panguna representerer en av de største kobberreservene i Papua Ny-Guinea og i verden, med en estimert reserve på én milliard tonn malmkobber og tolv millioner unser gull. Gruven har vært stengt siden 1989 og har stanset all produksjon.

## Historie
Oppdagelsen av enorme kobbermalmforekomster i Bougainvilles kronprinsområde førte til etableringen av kobbergruven i 1969 av Bougainville Copper Ltd (BCL), et datterselskap av det australske selskapet Conzinc Rio Tinto i Australia. Gruven startet produksjonen i 1972, med støtte fra Papua Ny-Guineas regjering som en 20% aksjonær. I motsetning til dette fikk Bougainvilleanerne 0,5–1,25% andel av det totale overskuddet. Området var på det tidspunktet verdens største dagbrudds-kobber/gullgruve, og genererte 12% av Papua Ny-Guineas bruttonasjonalprodukt og over 45% av landets eksportinntekter. Overskudd fra gruven bidro til å finansiere Papua Ny-Guineas uavhengighet fra Australia i 1975.

Gruvedrift ved Panguna førte til direkte utslipp av avgangsmasser til sideelver til Jaba-elven. Gruven forårsaket miljøødeleggelser på øya, og selskapet var ansvarlig for å forgifte hele lengden av Jaba-elven, forårsake fødselsskader, samt utryddelse av flygehunder på øya. Bougainville Copper hadde innført et system for raseadskillelse på øya, med ett sett med fasiliteter for hvite arbeidere og ett sett for lokalbefolkningen. Dette førte til et opprør i 1988, ledet av Francis Ona, en Panguna grunneier og sjef for Bougainville Revolutionary Army (BRA). Utfallet av opprøret var Bougainville-konflikten, mellom BRA, som søkte løsrivelse fra Papua Ny-Guinea, og de papuanske forsvarsstyrkene. Den ti år lange konflikten resulterte i over 20 000 dødsfall, den eventuelle stengingen av gruven 15. mai 1989, og fullstendig tilbaketrekking av BCL-personell innen 24. mars 1990. Pr.  er gruven fortsatt stengt.

I juni 2016 ga Rio Tinto fra seg sin rolle ved å selge sine interesser i gruven til nasjonale og lokale myndigheter. I 2020 sendte Human Rights Law Center inn en klage til den australske regjeringen angående gruvedriftens negative miljø- og menneskerettighetspåvirkninger.

## Miljøpåvirkninger
Miljøpåvirkningene av gruven fortsetter den dag i dag. Mange mennesker har måttet flytte til høyereliggende områder for å unngå forurenset drikkevann. Tungmetaller som kobber, sink og kvikksølv finnes i de omkringliggende elvene. Rio Tinto har nektet å finansiere utbedringsarbeid, og uttalt at de fullt ut overholdt de relevante lovene for gruvedrift.

## Gjenåpning av gruven
Regjeringen i den autonome regionen Bougainville ønsker å gjenåpne gruven med det formål å søke en uavhengig inntektskilde. Estimater anslår kostnadene ved å gjenåpne gruven til $5 til $6 milliarder.

## Referanser